| *Boselaphus tragocamelus*Nilgó / Touro azul |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Artiodactyla |
| Suborde: | Ruminantia |
| Familia: | Bovidae |
| Subfamilia: | Bovinae |
| Xénero: | ***Boselaphus***Blainville, 1816 |
| Especie: | ***B. tragocamelus*** |

 |
| Nome binomial |
| *Boselaphus tragocamelus*Pallas, 1766 |
| Distribución de Boselaphus tragocamelusDistribución de *Boselaphus tragocamelus*Distribución de *Boselaphus tragocamelus* |

O **nilgó** ou **touro azul** (*Boselaphus tragocamelus*) é unha especie de mamífero artiodáctilo ruminante da familia dos bóvidos e subfamilia dos bovinos.

É un antílope de gran tamaño e cornos pequenos, común nos bosques da India, e que foi importado aos Estados Unidos como animal de zoolóxico en 1920, e despois moitos individuos foron liberados en Texas en 1930.

É a única especie do seu xénero e non se recoñecen subespecies.

***Nilgó*** é unha palabra hindú que significa "touro azul".

Características
---------------

Femia de nilgó no deserto de Thar, Raiastán, India.
O nilgó é o antílope de maior tamaño de Asia.

Presenta un marcado dimorfismo sexual. Só ten cornos o macho, os cales son curtos e rectos, tan só chegan a medir cando son adultos entre 15 e 24 cm.

Mide de entre 120 a 150 cm de altura na cruz e ten unha lonxitude de cabeza e tronco de 180 a 210 cm. Pode chegar a pesar até 300 kg.

As femias adoitan seren unha quinta parte menores.

A pelaxe dos nilgós é curta, de cor parda amarelada nas femias e gris azulada nos machos adultos. Os tenreiros son de cor parda clara. O pelo dos adultos é delgado e aceitoso, pero a pel é grosa no peito e no pescozo dos machos. Presentan *parches* de cor branca na cara e por debaixo do mento. Nel esténdese nun amplo e branco *babeiro* na garganta. Nos machos, por debaixo desta pecheira pendura unha guedella de pelo ou *barba*, que pode ser de até 13 cm.

Unha banda branca ao longo da zona do peito vai a máis no abdome e se estende entre a parte superior da cara interna das patas traseiras.

A súa fórmula dentaria, típica nos bóvidos, é a seguinte: 0/3, 0/1, 3/3, 3/3 = 32.

Distribución e hábitat
----------------------

Está amplamente distribuído na India e en zonas de terras baixas do Nepal, así como en Paquistán, onde é considerado como raro. Ademais, foi introducido en Texas, (Estados Unidos).

Encóntrase en zonas áridas, de matogueiras e bosques secos, ademais de en zonas agrícolas, pero adoita evitar os desertos e os bosques densos.

Bioloxía
--------

### Comportamento

Loita entre machos dominantes.
Femia de nilgó coas súas crías.
Habitualmente encóntrase en grupos de aproximadamente 10 animais, pero víronse mandas máis grandes, de 20 a 70 individuos. Os machos vellos son ás veces solitarios.

É de hábitos diúrnos, presentando unha maior actividade nas primeiras horas da mañá e ás últimas da tarde.

Ten boa vista e oído, pero non ten un bo sentido do olfacto. Aínda que é normalmente silencioso, pode facer unha vocalización que roxe cando está alarmado. Cando é perseguido pode, coas súas longas e finas patas, alcanzar velocidades de até máis de 45 km/h.

### Reprodución

Femias e machos permanecen separados durante a maior parte do ano, a excepción da época de cría. Para a reprodución fórmanse grupos integrado por un macho dominante e dunha a varias femias. O apareamento ten lugar habitualmente de decembro a marzo, pero pode ocorrer durante todo o ano. A femia pare, tras un período de xestación que vai de 243 a 247 días, unha ou dúas crías, excepcionalmente tres. As femias poden concibir aos 18 meses de idade, pero moi poucas o fan antes dos 3 anos de idade. Os machos maduran sexualmente aos dous anos e medio, pero non poden competir con outros machos até os 4 anos.

Notas
-----

1. ↑  "*Bosephalus tragocamelus*". *Lista Vermella de especies ameazadas. Versión 2010.4* (en inglés). Unión Internacional para a Conservación da Natureza.
2. ↑  **nilgó** no Gran dicionario século21. Galego/Castelán - Castelán/Galego. Editorial Galaxia / Edicións do Cumio, 2006.
3. 1 2  Wulson & Reeder (2005)
4. 1 2 3  David M. Leslie, Jr. (2008): "*Boselaphus tragocamelus* (Artiodactyla: Bovidae)" *Mammalian Species* '*813*: 1.16. The American Society of Mammalogists.
5. 1 2  Matthews, L. Harrison (1977): *La Vida de los Mamíferos, Tomo II*. Historia Natural Destino, vol. 17. Barcelona: Ediciones Destino. ISBN 84-233-0700-X.
6. 1 2  Ronald M. Nowak (1999): *Walker's Mammals of the World*. Volume 1, 6ª ed. Baltimore, Maryland, EE. UU.: The Johns Hopkins University Press. ISBN 978-0-8018-5789-8.
7. 1 2  Hanák, V. & Mazák, V. (1991): *Enciclopedia de los Animales. Mamíferos de todo el Mundo*. Madrid: Editorial Susaeta. 84-305-1967-X.
8. 1 2 3  Mallon, D. P. (2008): *Bosephalus tragocamelus* na *Lista vermella* da UICN. Versión 2014.2. Consultada o 08-10-2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Boselaphus tragocamelus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Boselaphus tragocamelus*** |

### Bibliografía

* Kowalski, Kazimierz (1981): *Mamíferos. Manual de teriología*. Madrid: H. Blume Ediciones. ISBN 84-7214-229-9.
* Wilson, D. E. & Reeder, D. M. (editors) (2005): *Mammal Species of the World — A Taxonomic and Geographic Reference*. Third edition. ISBN 0-8018-8221-4.

### Outros artigos

* Bóvidos
* Bovinos

### Ligazóns externas

* *Boselaphus tragocamelus* en ADW *(en inglés)*

|  |  |
| --- | --- |
| Control de autoridades | 
* Wd: Q200444
* BRE: 2663789
* EBID: ID
* GEC: 0126331
* LCCN: sh90002034

 |

|  |  |
| --- | --- |
| Identificadores taxonómicos | 
* ADW: Boselaphus
* EOL: 311908
* EPPO: BOSETR
* Fossilworks: 149722
* GBIF: 2441133
* iNaturalist: 42426
* IRMNG: 10212874
* ITIS: 552477
* IUCN: 2893
* MSW: 14200692
* NCBI: 9917
* Species+: 65574

 |

|  |  |
| --- | --- |
| Identificadores | 
* UNII: 9274X4335Y

 |